《奉使过石门观瀑》
唐代·丘丹

溪上望悬泉，耿耿云中见。披榛上岩岫，峭壁正东面。

千仞泻联珠，一潭喷飞霰。嵯rU满山响，坐觉炎氛变。

照日类虹霓，从风似绡练。灵奇既天造，惜处穷海甸。

吾祖昔登临，谢公亦游衍。王程惧淹泊，下磴空延眷。

千里雷尚闻，峦回树葱蒨.此来共贱役，探讨愧前彦。

永欲洗尘缨，终当惬此愿。

作者简介：丘丹（约公元780年前后在世）字不详，唐（618-907）丘为弟，苏州嘉兴（今浙江嘉兴市南）人。生卒年均不详，约唐德宗建中初前后在世。初为诸暨令。历检校尚书户部员外郎，兼侍御史。贞元初，隐临平山。与韦应物（737-约789）、鲍防、吕渭诸牧守往还。贞元十一年（795），户部员外郎丘上卿为碑记德焉。丹所作诗，今所见者为全唐诗录存之十一首。